ПРЕДЛОГ ЗАКОНА

О ИЗМЕНАМА И ДОПУНАМА ЗАКОНА О КОМУНАЛНИМ ДЕЛАТНОСТИМА

Члан 1.

У Закону o комуналним делатностима („Службени гласник РС”, број 88/11), у члану 2. став 3. тачка 3) мења се и гласи:

„3) производња, дистрибуција и снабдевање топлотном енергијом;”.

У тачки 6) речи: „погребне услуге” замењују се речју: „сахрањивање”.

После тачке 6) додаје се тачка 6а), која гласи:

„6а) погребна делатност;”.

У ставу 4. речи: „тач. 1) до 4)” замењују се речима: „тач. од 1) до 7) и тач. од 11) до 13)”.

У ставу 5. после речи: „услове” додају се речи: „и начин”.

Члан 2.

У члану 3. став 1. тачка 5) мења се и гласи:

„5) градски и приградски превоз путника је превоз путника унутар насељених места или између насељених места која се налазе на територији јединице локалне самоуправе, који обухвата јавни линијски превоз аутобусом, тролејбусом, трамвајем, метроом, жичаром, путничким бродом, скелом и чамцем за привредне сврхе, као и обезбеђивање места за укрцавање и искрцавање путника (станица, стајалишта и плутајућих објеката за пристајање пловила која врше превоз путника у домаћој линијској пловидби и сл. као саобраћајних објеката који се користе у тим видовима превоза);”.

Тачка 6) мења се и гласи:

„6) управљање гробљима и сахрањивање је: управљање и одржавање гробља; одржавање гробног места и наплата накнаде за одржавање гробног места; обезбеђивање, давање у закуп и продаја уређених гробних места; покопавање и ексхумација посмртних остатака, кремирање и остављање пепела покојника; одржавање објеката који се налазе у склопу гробља (мртвачница, капела, розаријум, колумбаријум, крематоријум); одржавање пасивних гробаља и спомен-обележја;”.

После тачке 6) додаје се тачка 6а), која гласи:

„6а) погребна делатност је преузимање и превоз посмртних остатака од места смрти, односно места на коме се налази умрла особа (стан, здравствена установа, институти за судску медицину и патологију, установе социјалне заштите и друга места) и превоз до места одређеног посебним прописом (патологије, судске медицине, гробља, крематоријума, аеродрома, пословног простора погребног предузећа у ком постоје прописани услови за смештај и чување покојника), организацију сахране и испраћаја са прибављањем потребне документације за организацију превоза и сахрањивања, чување посмртних остатака у расхладном уређају и припремање покојника за сахрањивање;”.

Тачка 7) мења се и гласи:

„7) управљање јавним паркиралиштима је услуга одржавања јавних паркиралишта и простора за паркирање на обележеним местима (затворени и отворени простори), организација и вршење контроле и наплате паркирања, услуга уклањања непрописно паркираних, одбачених или остављених возила, премештање паркираних возила под условима прописаним овим и другим посебним законом, постављање уређаја којима се по налогу надлежног органа спречава одвожење возила, као и уклањање, премештање возила и постављање уређаја којима се спречава одвожење возила у случајевима предвиђеним посебном одлуком скупштине јединице локалне самоуправе којом се уређује начин обављања комуналне делатности управљања јавним паркиралиштима, као и вршење наплате ових услуга;”.

Тачка 9) мења се и гласи:

„9) управљање пијацама је комунално опремање, одржавање објеката на пијацама (пијачног пословног простора, укључујући и киоске и тезге на отвореном простору), давање у закуп тезги на пијацама и организација делатности на затвореним и отвореним просторима који су намењени за обављање промета пољопривредно-прехрамбених и других производа;”.

Тачка 11) мења се и гласи:

„11) одржавање чистоће на јавним површинама је чишћење и прање асфалтираних, бетонских, поплочаних и других јавних површина, прикупљање и одвожење комуналног отпада са тих површина, одржавање и пражњење посуда за отпатке на јавним површинама, као и одржавање јавних чесми, бунара, фонтана, купалишта, плажа и тоалета као комуналних објеката;”.

У тачки 12) после речи: „инвестиционо одржавање” додаје се запета и реч: „реконструкција”, а после речи: „санација зелених” додаје се запета.

Тачка 13) мења се и гласи:

„13) димничарске услуге обухватају чишћење и контролу димоводних и ложних објеката и уређаја и вентилационих канала и уређаја, вађење и спаљивање чађи у димоводним објектима, преглед новоизграђених и дограђених димоводних и ложишних објеката и уређаја и мерење емисије димних гасова и утврђивање степена корисности ложишног уређаја, осим у случајевима када наведене послове обављају правна лица или предузетници овлашћени у складу са законом којим је уређена област цевоводног транспорта гасовитих и течних угљоводоника и дистрибуције гасовитих угљоводоника, као и законом којим је уређена област ефикасног коришћења енергије;”.

Тачка 14) мења се и гласи:

„14) делатност зоохигијене обухвата послове: хватања, превоза, збрињавања, смештаја напуштених и изгубљених животиња у прихватилиште; контроле и смањења популације изгубљених и напуштених паса и мачака; нешкодљивог уклањања и транспорта лешева животиња са јавних површина и објеката за узгој, држање, дресуру, излагање, одржавање такмичења или промет животиња до објеката за сакупљање, прераду или уништавање споредних производа животињског порекла на начин који не представља ризик по друге животиње, људе или животну средину; спровођења мера за смањење популације глодара, инсеката и штетних микроорганизама мерама дезинфекције, дезинсекције и дератизације на јавним површинама.”.

Члан 3.

После члана 3. додају се назив изнад члана и члан 3а, који гласе:

„Родна неутралност израза

Члан 3а

Сви појмови употребљени у овом закону у мушком граматичком роду обухватају мушки и женски род лица на која се односе.”.

Члан 4.

У члану 4. став 3. тачка 3) после речи: „развоја” додаје се запета и речи: „која су дефинисана посебним законом који уређује одређену комуналну делатност;”.

У ставу 4. после речи: „животне средине” додаје се запета и речи: „опште уређености насеља, спољног изгледа објекта и уређености површина,”.

У ставу 5. речи: „следећа мерила за обављање комуналних делатности” бришу се, а тач. од 1) до 4) замењују се тач. од 1) до 3), које гласе:

„1) мерила за обављање комуналних делатности, и то за: минимални обим који обухвата подручја, односно број становништва за које се пружа одређена комунална услуга; учесталост пружања комуналне услуге; садржај комуналне услуге; показатељ квалитета и ефикасности пружања услуга;

2) садржину, начин и услове за отпочињање обављања комуналних делатности из члана 2. став 3. овог закона, којим се посебно уређује: стручна оспособљеност кадрова и технички капацитет које морају да испуне вршиоци комуналних делатности за обављање одређене комуналне делатности, ако то није уређено другим прописима;

3) садржину и начин вођења евиденције привредних субјеката који обављају одређену комуналну делатност.”.

Ст. 6, 7. и 8. бришу се.

Досадашњи став 9. постаје став 6.

После става 6. додаје се став 7, који гласи:

„Обезбеђивање услова за обављање комуналних делатности обухвата активности на јачању капацитета и функционалности комуналне инфраструктуре, обезбеђење средстава за финансирање изградње комуналне инфраструктуре, активности на праћењу квалитета комуналних услуга, као и предузимање мера за континуирано вршење комуналних делатности у циљу обезбеђења животних потреба физичких и правних лица.”.

Члан 5.

У члану 5. став 2. мења се и гласи:

„Комуналну делатност из члана 2. став 3. тачка 1), комуналну делатност из члана 2. став 3. тачка 2) у делу који обухвата одвођење атмосферских и отпадних вода и комуналну делатност из члана 2. став 3. тачка 5) овог закона у делу који обухвата обављање јавног линијског превоза путника тролејбусима и трамвајима могу обављати искључиво јавна предузећа које оснива јединица локалне самоуправе, друштво с ограниченом одговорношћу и акционарско друштво (у даљем тексту: друштво капитала) чији је једини власник јавно предузеће, односно чији је једини власник јединица локалне самоуправе, као и зависно друштво чији је једини власник то друштво капитала.”.

Став 3. брише се.

Члан 6.

Назив изнад члана 8. мења се и гласи:

„Обавеза извештавања Министарства”

У члану 8. ст. 1. и 2. мењају се и гласе:

„Јединица локалне самоуправе дужна је да до краја фебруара текуће године достави Министарству извештај, на прописаном обрасцу, у вези са обављањем комуналних делатности у претходној години.

Јединица локалне самоуправе дужна је да на захтев Министарства достави Министарству извештај, податке и обавештења у вези са обављањем комуналних делатности, у року од 15 дана од дана пријема захтева Министарства.”.

После става 2. додају се нови ст. 3. и 4, који гласе:

„Вршилац комуналне делатности дужан је да на захтев Министарства достави Министарству податке и обавештења у вези са обављањем комуналних делатности у року од 15 дана од дана пријема захтева Министарства.

Вршиоци комуналне делатности из члана 2. став 3. тачка 6а) овог закона достављају Министарству извештај, на прописаном обрасцу, у вези са обављањем делатности до краја фебруара текуће године за претходну годину.”.

После досадашњих ст. 3. и 4. који постају ст. 5. и 6. додаје се став 7, који гласи:

„Министар надлежан за послове комуналних делатности прописује образац извештаја из ст. 1. и 4. овог члана.”.

Члан 7.

После члана 8. додају се назив изнад члана и члан 8а, који гласе:

„Испуњеност услова за отпочињање обављања комуналних делатности

Члан 8а

Испуњеност услова за отпочињање обављања комуналних делатности из члана 2. став 3. овог закона, утврђује Министарство.

Министар надлежан за послове комуналних делатности образује комисију која проверава испуњеност услова из става 1. овог члана, а коју чине по један представник: министарства надлежног за послове привреде, министарства надлежног за послове енергетике, министарства надлежног за послове заштите животне средине, министарства надлежног за послове водопривреде, министарства надлежног за послове саобраћаја, министарства надлежног за послове инфраструктуре, министарства надлежног за послове финансија, министарства надлежног за послове државне управе, министарства надлежног за послове локалне самоуправе, министарства надлежног за послове ветерине, министарства надлежног за послове заштите од пожара и Министарства, који је уједно и председник комисије (у даљем тексту: комисија).

Ако комисија утврди да су испуњени услови из става 1. овог члана, министар надлежан за послове комуналних делатности донеће решење о испуњености услова за обављање комуналне делатности вршилаца комуналних делатности, односно ако комисија оцени да нису испуњени услови, министар надлежан за послове комуналних делатности донеће решење о одбијању захтева.

Решење из става 3. овог члана доноси се у року од 30 дана од дана достављања уредне документације из става 1. овог члана.

За издавање решења о испуњености услова за обављање комуналне делатности плаћа се републичка административна такса и приход је буџета Републике Србије.

На решење из става 3. овог члана није дозвољена жалба, али против њега се може покренути управни спор.

Министарство води евиденцију привредних субјеката који обављају одређену комуналну делатност.”.

Члан 8.

У члану 9. после става 1. додаје се нови став 2, који гласи:

„Изузетно од става 1. овог члана, комуналне делатности из члана 2. став 3. тачка 6а) овог закона не поверавају се, већ их могу обављати сви привредни субјекти који испуњавају прописане услове.”.

После досадашњег става 2. који постаје став 3. додају се нови ст. 4, 5. и 6, који гласе:

„Пре доношења одлуке о поверавању комуналне делатности на делу територије јединице локалне самоуправе, која је у складу са одредбама посебних закона или подзаконских аката, проглашен за подручје од посебног значаја у смислу заштите природних добара или проглашен као туристички простор у смислу закона којима се уређује туризам, јединица локалне самоуправе прибавља мишљење управљача тог јавног добра, односно управљача тог туристичког простора.

Мишљење из става 4. овог члана управљач јавног добра, односно туристичког простора даје у року од 30 дана, а уколико не поступи у том року, јединица локалне самоуправе може донети одлуку из става 4. овог члана и без мишљења тог управљача.

Јединица локалне самоуправе не може донети одлуку о поверавању послова уређивања и одржавања гробља које је у својини цркве или верске заједнице, без сагласности те цркве или верске заједнице.”.

Досадашњи став 3. који постаје став 7. мења се и гласи:

„На поступак поверавања обављања комуналне делатности чије се финансирање обезбеђује из буџета јединице локалне самоуправе, односно чије се финансирање обезбеђује у целости или делимично наплатом накнаде од корисника комуналних услуга, примењују се одредбе закона којима се уређује јавно-приватно партнерство и концесије.”.

Досадашњи ст. 4. и 5. бришу се.

Члан 9.

Члан 10. мења се и гласи:

„Члан 10.

Две или више јединица локалне самоуправе могу споразумом уредити заједничко обављање комуналних делатности, осим за градски и приградски превоз путника.

Уколико утврде интерес за заједничко обављање комуналних делатности, општинско, односно градско веће сваке јединице локалне самоуправе доноси одлуку о изради студије оправданости.

Студија оправданости садржи:

1) детаљан приказ затеченог стања у тој комуналној делатности, финансијску анализу са предрачуном потребних улагања, изворе финансирања и претходну финансијску оцену оправданости заједничког обављања комуналне делатности;

2) анализу тржишта за ту комуналну делатност;

3) детаљни приказ економски оправданих и правно могућих модела заједничког обављања комуналне делатности;

4) детаљно образложење предложеног модела заједничког обављања комуналне делатности са освртом на предности и недостатке тог модела у односу на друге могуће моделе, посебно у односу на дотадашњи модел обављања комуналне делатности;

5) очекиване резултате предложеног модела, као и предуслове за постизање тих резултата;

6) преглед ризика и предлога за њихово отклањање, односно предупређивање.

Када резултати студије оправданости упућују на ефикасност и економичност заједничког обезбеђивања комуналних делатности, закључује се споразум из става 1. овог члана.”.

Члан 10.

У члану 13. после става 1. додају се нови ст. 2, 3. и 4, који гласе:

„Одлуком из става 1. овог члана скупштина јединице локалне самоуправе обавезно одређује и начин континуираног изјашњавања (најмање једном годишње) корисника комуналних услуга о квалитету пружања комуналних услуга од стране вршилаца комуналних делатности, које се може организовати електронским путем или на други погодан начин.

Уколико су резултати изјашњавања корисника комуналних услуга такви да већина није задовољна пруженом комуналном услугом одређеног вршиоца комуналне делатности, јединицa локалне самоуправе покреће поступак преиспитивања рада тог вршиоца комуналне делатности и налаже му да отклони недостатке који су наведени у изјашњавању корисника у року који не може бити дужи од 90 дана.

Уколико вршилац комуналне делатности не поступи у складу са ставом 2. овог члана у погледу отклањања недостатака квалитета пружене комуналне услуге, јединица локалне самоуправе може раскинути закључен уговор о поверавању и поверити обављање комуналне делатности другом вршиоцу комуналне делатности који испуњава услове из члана 8а овог закона.”.

Досадашњи ст. 2, 3. и 4. постају ст. 5, 6. и 7.

Члан 11.

У члану 20. после става 2. додаје се став 3, који гласи:

„Возило, ствар и други предмети који нису преузети у року из става 1. овог члана имају својство напуштене ствари у смислу закона којим се уређују својинскоправни односи.”.

Члан 12.

У члану 24. став 1. тачка 3) мења се и гласи:

„3) прихода од концесионе накнаде, односно накнаде коју плаћа приватни партнер на основу јавног уговора, ако је има;”.

Члан 13.

У члану 29. став 2. мења се и гласи:

„Јединица локалне самоуправе дужна је да вршиоцу комуналне делатности достави списак и податке корисника комуналних услуга из става 1. овог члана (име и презиме, ЈМБГ, адреса пребивалишта), са укупно исказаним износом субвенција, до септембра текуће године за наредну годину, као и да надокнади субвенционисани део цене вршиоцу комуналне делатности, у периоду од 30 дана од дана извршења комуналне услуге.”.

Члан 14.

У члану 32. став 1. мења се и гласи:

„Надзор над извршавањем одредаба овог закона и републичких прописа донетих на основу овог закона врши Министарство, преко републичких комуналних инспектора, у оквиру делокруга утврђеног законом.”.

У ставу 2. после речи: „спровођењем” додају се речи: „одредаба овог закона и републичких прописа донетих на основу овог закона, као и”, а после речи: „преко” додају се речи: „општинских, односно градских”.

Ст. 4. и 5. мењају се и гласе:

„Послове републичког комуналног инспектора може да обавља лице са стеченим високим образовањем одговарајуће струке другог степена (мастер академских студија или високо образовање стечено у складу са прописима који су важили до дана ступања на снагу закона којима се уређује високо образовање и које је законом изједначено са академским називом мастер), положеним државним стручним испитом за рад у органима управе и испитом за инспектора и најмање три године радног искуства у струци.

Општински, односно градски комунални инспектор може бити лице које има стечено високо образовање другог степена на мастер академским студијама из одговарајуће области, односно на основним студијама у трајању од најмање четири године, а које је у погледу права изједначено са мастер академским студијама, као и лице које има стечено високо образовање првог степена на основним струковним студијама из одговарајуће области, односно лице које има стечено више образовање, а које је у погледу права изједначено са основним струковним студијама, положеним државним стручним испитом за рад у органима управе и испитом за инспектора и најмање три године радног искуства у струци.”.

Члан 15.

У члану 33. став 1. после речи: „републички” додаје се реч: „комунални”, а речи: „за комуналне делатности” бришу се.

Тачка 3) мења се и гласи:

„3) проверава да ли вршилац комуналне делатности испуњава услове за обављање комуналне делатности у смислу овог закона;”.

У тачки 4) речи: „прегледа опште и појединачне акте, евиденције и другу документацију, пословне просторије, објекте, постројења и уређаје, јединице локалне самоуправе и вршиоца комуналне делатности, да” замењују се речима: „врши надзор над спровођењем закона и других прописа непосредним увидом у важеће опште и појединачне акте, евиденцију и другу документацију, врши преглед пословних просторија, објеката, постројења и уређаја јединице локалне самоуправе и вршиоца комуналне делатности,”.

Ст. 2. и 3. мењају се и гласе:

„Против решења републичког комуналног инспектора може се изјавити жалба Министарству.

Жалба одлаже извршење решења, осим у случајевима прописаним чланом 39. став 4. Закона о инспекцијском надзору.”.

Став 4. брише се.

Члан 16.

У називу изнад члана 34. после речи: „дужности” додају се речи: „општинског, односно градског”.

У члану 34. став 1. мења се и гласи:

„Општински, односно градски комунални инспектор овлашћен је да:”.

У ставу 1. тачка 1) реч: „прегледа” замењује се речима: „врши увид у”.

После тачке 3) додаје се тачка 3а), која гласи:

„3а) фотографише и сними простор у коме се врши инспекцијски надзор, као и друге ствари које су предмет надзора;”.

У тачки 7) после речи: „кориснику” додају се речи: „извршење утврђених обавеза, као и”.

Тачка 8) мења се и гласи:

„8) изриче новчану казну прекршајним налогом у складу са законом којим се уређују прекршаји;”.

У тачки 9) после речи: „оцени да” додају се речи: „постоји сумња да”.

После тачке 20) додаје се тачка 20а), која гласи:

„20а) забрани обављање комуналне делатности субјекту који ту делатност обавља супротно одредби члана 9. овог закона;”.

Ст. 2. и 3. мењају се и гласе:

„Општински, односно градски комунални инспектор дужан је да покрене поступак по пријави правних и физичких лица, у вези са пословима из надлежности комуналне инспекције и да у року од осам радних дана обавести подносиоца пријаве о исходу поступка.

О сваком извршеном прегледу и свим предузетим радњама општински, односно градски комунални инспектор саставља записник, у складу са законом.”.

У ставу 4. реч: „увид” замењује се речима: „надзор, у смислу овог закона”.

Члан 17.

У члану 39. став 1. речи: „не поступи по решењу из члана 34. став 1. тач. 5) овог закона” бришу се и додају се тач. од 1) до 3), које гласе:

„1) не поступи по решењу из члана 33. став 1. тач. 1), 2), 4), 5) и 7) овог закона;

2) не достави Министарству извештај, податке и обавештења из члана 8. ст. 1. и 2. овог закона;

3) не поступи у складу са чланом 17. овог закона.”.

У ставу 3. речи: „до једне године” замењују се речима: „од шест месеци до три године”.

Члан 18.

У члану 41. став 1. тачка 1) после речи: „податке” додају се речи : „и обавештења”, а речи: „1. и 2.” замењују се речима: „3. и 4.”.

У тачки 3) после речи: „инфраструктури” додаје се запета и речи: „у циљу редовног прегледа, поправке или хаварије, у складу са чланом 21. овог закона;”.

Тачка 4) мења се и гласи:

„4) као вршилац комуналне делатности не обавести кориснике комуналне делатности о планираном прекиду обављања комуналне делатности у складу са чланом 15. овог закона или не обавести надлежни орган управе јединице локалне самоуправе о непланираном прекиду обављања комуналне делатности у складу са чланом 16. овог закона;”.

У тачки 7) после речи: „података” додају се речи: „у складу са чланом 34. став 1. тачка 3) овог закона;”.

У тачки 8) после речи: „прописима” додају се речи: „односно не поступи у складу са чланом 34. став 1. тачка 10) овог закона;”.

У тачки 9) после речи: „намену” додаје се запета и речи: „односно не поступи у складу са чланом 34. став 1. тачка 12) овог закона;”.

У тачки 10) после речи: „постројења” додаје се запета и речи: „односно не поступи у складу са чланом 34. став 1. тачка 13) овог закона;”.

У тачки 11) после речи: „контејнере” додаје се запета и речи: „односно не поступи у складу са чланом 34. став 1. тачка 14) овог закона;”.

У тачки 12) после речи: „депоније” додаје се запета и речи: „односно не поступи у складу са чланом 34. став 1. тачка 15) овог закона;”.

У тачки 13) после речи: „прописима” додаје се запета и речи: „односно не поступи у складу са чланом 34. став 1. тачка 16) овог закона;”.

У тачки 14) после речи: „водотока” додаје се запета и речи: „односно не поступи у складу са чланом 34. став 1. тачка 17) овог закона;”.

Тачка 15) мења се и гласи:

„15) обавља комуналну делатност, супротно члану 9. овог закона.”.

У ставу 3. речи: „до једне године” замењују се речима: „од шест месеци до три године”.

После става 3. додаје се став 4, који гласи:

„За прекршај из става 1. тачка 8) овог члана, уз изречену казну може се изрећи и заштитна мера одузимања предмета.”.

Члан 19.

У члану 42. став 1. тачка 2) после речи: „инфраструктури” додају се речи: „у циљу редовног прегледа, поправке или хаварије, у складу са чланом 21. овог закона;”.

У тачки 3) после речи: „прописима” додаје се запета и речи: „односно не поступи у складу са чланом 34. став 1. тачка 10) овог закона;”.

У тачки 4) после речи: „намену” додају се речи: „односно не поступи у складу са чланом 34. став 1. тачка 12) овог закона;”.

У тачки 5) после речи: „постројења” додаје се запета и речи: „односно не поступи у складу са чланом 34. став 1. тачка 13) овог закона;”.

У тачки 6) после речи: „контејнере” додаје се запета и речи: „односно не поступи у складу са чланом 34. став 1. тачка 14) овог закона;”.

У тачки 7) после речи: „депоније” додаје се запета и речи: „односно не поступи у складу са чланом 34. став 1. тачка 15) овог закона;”.

У тачки 8) после речи: „прописима” додаје се запета и речи: „односно не поступи у складу са чланом 34. став 1. тачка 16) овог закона;”.

У тачки 9) после речи: „водотока” додаје се запета и речи: „односно не поступи у складу са чланом 34. став 1. тачка 17) овог закона;”.

У тачки 10) после речи: „контејнере” додају се речи: „и корпе за отпад, односно не поступи у складу са чланом 34. став 1. тачка 18) овог закона;”.

У тачки 11) после речи: „игралишта” додаје се запета и речи: „односно не поступи у складу са чланом 34. став 1. тачка 19) овог закона;”.

У тачки 12) после речи: „површине” додаје се запета и речи: „односно не поступи у складу са чланом 34. став 1. тачка 20) овог закона;”.

У тачки 13) тачка на крају замењује се тачком запетом.

После тачке 13) додаје се тачка 14), која гласи:

„14) обавља комуналну делатност, супротно члану 9. овог закона;”.

После става 2. додаје се став 3, који гласи:

„За прекршај из става 1. тачка 3) овог члана уз изречену казну може се изрећи и заштитна мера одузимања предмета.”.

Члан 20.

У члану 43. став 1. тачка 2) после речи: „инфраструктури” додају се речи: „у циљу редовног прегледа, поправке или хаварије, у складу са чланом 21. овог закона;”.

У тачки 3) после речи: „прописима” додаје се запета и речи: „односно не поступи у складу са чланом 34. став 1. тачка 10) овог закона;”.

У тачки 4) после речи: „намену” додаје се запета и речи: „односно не поступи у складу са чланом 34. став 1. тачка 12) овог закона;”.

У тачки 5) после речи „постројења” додаје се запета и речи: „односно не поступи у складу са чланом 34. став 1. тачка 13) овог закона;”.

У тачки 6) после речи: „контејнере” додаје се запета и речи: „односно не поступи у складу са чланом 34. став 1. тачка 14) овог закона;”.

У тачки 7) после речи: „депоније” додаје се запета и речи: „односно не поступи у складу са чланом 34. став 1. тачка 15) овог закона;”.

У тачки 8) после речи: „прописима” додаје се запета и речи: „односно не поступи у складу са чланом 34. став 1. тачка 16) овог закона;”.

У тачки 9) после речи: „водотока” додаје се запета и речи: „односно не поступи у складу са чланом 34. став 1. тачка 17) овог закона;”.

У тачки 10) после речи: „контејнере” додају се речи: „и корпе за отпад, односно не поступи у складу са чланом 34. став 1. тачка 18) овог закона;”.

У тачки 11) после речи: „игралишта” додаје се запета и речи: „односно не поступи у складу са чланом 34. став 1. тачка 19) овог закона;”.

У тачки 12) после речи: „површине” додаје се запета и речи: „односно не поступи у складу са чланом 34. став 1. тачка 20) овог закона.”.

После става 1. додаје се став 2, који гласи:

„За прекршај из става 1. тачка 3) овог члана уз изречену казну може се изрећи и заштитна мера одузимања предмета.”.

Члан 21.

Подзаконски акти који се доносе у складу са одредбама овог закона биће донети у року од шест месеци од дана ступања на снагу овог закона.

Јединице локалне самоуправе дужне су да ускладе своја општа акта у року од шест месеци од дана ступања на снагу подзаконских аката из става 1. овог члана.

Члан 22.

Вршиоци комуналних делатности дужни су да у року од три месеца од дана ступања на снагу подзаконског акта из члана 4. став 3. тачка 2) овог закона ускладе своје пословање са тим подзаконским актом.

Члан 23.

Даном ступања на снагу овог закона престаје да важи одредба члана 15. тачка 13) Закона о финансирању локалне самоуправе („Службени гласник РС”, бр. 62/06, 47/11, 93/12 и 83/16).

Члан 24.

Овај закон ступа на снагу осмог дана од дана објављивања у „Службеном гласнику Републике Србије”, а примењиваће се од 1. јануара 2017. године.